Sezonul 7: Stăpânii Timpului

**Sezonul 7** al *LEGO Ninjago: Maeștrii Spinjitzu*, numit **Stăpânii Timpului**, a fost precedat de Sezonul 6 și „Ziua Răposaților” și a fost succedat de Sezonul 8. Kai și Nya au fost principalii Ninja și mascotele, Krux și Acronix au servit ca principalii antagoniști, iar Vermillion au fost fracțiunea ticăloasă a sezonului.

## Descriere Oficială

*La scurt timp după Ziua Răposaților, Maestrul Wu își așteaptă vechiul inamic, Acronix, pentru a finaliza o bătălie începută acum 40 de ani. Dar Wu nu ar fi trebuit să se confrunte niciodată cu un dușman atât de puternic. Acronix îl lovește pe Wu cu Lovitura Timpului, ceea ce îl face să înceapă să îmbătrânească rapid! Acronix scapă și se reîntâlnește cu fratele său geamăn Krux, care a trăit în ultimii 40 de ani în deghizare ca iubitorul dr. Sander Saunders. În acest timp, Krux a crescut un nou inamic târâtor: Războinicii Vermillion.*

## Poveste

Ninja se luptă cu Acronix și Krux, maeștrii elementali ai timpului, care au puterea de a manipula timpul. Ninja și Wu se confruntă prima dată cu Acronix la vechea mănăstire. Acronix se teleportează cu ajutorul uneia dintre cele 4 Lame ale Timpului și îl lovește pe Wu cu "pumnul timp", accelerându-i îmbătrânirea. Ninja cred că Acronix a fost învins, dar când ceva îi atacă pe Zane, ei se uită în amintirile lui și încetinesc înregistrarea, văzând că Acronix l-a atacat pe Zane în timp ce acesta era distras de Dr. Saunders, custodele muzeului de istorie. Kai descoperă că Dr. Saunders este defapt Krux, al doilea Geamăn al Timpului, și le spune și celorlalți. Între timp, Gemenii Timpului adună o armată numită Vermillion, războinici șarpe samurai, obținuți din ouăle Marelui Devorator. Ei răpesc toți producătorii de metal și cei mai pricepuți meșteri din Ninjago pentru a ajuta la construirea "Blestemului de Fier", care le va putea permite să călătorească în timp dacă colectează toate cele 4 lame ale timpului: Lama de Accelerare (deja în posesia lui Acronix, are puterea de a accelera timpul), Lama de Încetinire (poate încetini timpul), Lama de Oprire (care poate opri timpul) și Lama de Reversare (care poate reversa timpul). Ninja pun mâna pe Lama de Încetinire și o fură pe cea de Accelerare de la Acronix, dar Vemillioni le atacă baza și le fură de la ei, răpindu-l totodată și pe Wu. În timp ce Gemenii Timpului iau și Lama de Oprire, Kai descoperă că părinții lui și a Nyei, Ray și Maya, sunt încă în viață, fiind ținuți ostatici de Krux și forțați să lucreze pentru el. Imediat după ce Kai și Nya iau cea de-a patra și ultima lamă a timpului (Lama de Reversare), Gemenii Timpului o fură și Acronix îl lovește pe Ray cu "pumnul timpului", care cauzează, ca și în cazul lui Wu, îmbătrânire accelerată. La terminarea Blestemului de Fier, Gemenii Timpului se întorc în timpul Războiului Serpentin, 40 de ani în trecut, unde au fost învinși de Wu și Garmadon care le-au capturat puterile în Lamele Timpului, pe care le-au trimis în viitor. Ei încearcă să câștige lupta împotriva Maeștrilor Elementali, dar Kai, Nya și Wu au călătorit în trecut odată cu ei și îi înving, luându-le Lama de Reversare. Cu aceasta, cei doi ninja opresc îmbătrânirea rapidă a lui Wu. Acronix și Krux decid să meargă mai departe în viitor, dar când descoperă că îi au pe Kai, Nya și Wu la bord, o luptă izbucnește în Blestemul de Fier. Aceasta se termină atunci când Sensei Wu folosește Lama de Reversare pentru a-i împinge pe Kai și Nya înapoi în prezent, în timp ce el rămâne pe Blestemul de Fier pentru a termina bătălia. Astfel, Acronix, Krux și Wu rămân blocați în Vortexul Temporal, în timp ce Kai îl salvează pe Ray cu lama și Lloyd devine, în loc de "Maestrul temporar Lloyd în devenire", Maestrul Lloyd. Ninja promit să-l găsească pe Wu cu orice preț, oriunde s-ar afla.

## Cast

* Ionuț Grama - Kai
* Petre Lupu - Sensei Wu
* Dan Lupu - Cole
* Cristian Niculescu - Jay
* Cătălin Rotaru - Zane
* Doru Cătănescu - Lloyd
* Marin Fagu - Cyrus Borg
* Raluca Botez - Nya Smith
* Raluca Botez - Misako

## Mini-Filmul "La Mulți Ani"

Un scurtmetraj realizat pentru Netflix care folosește ținuta din Mâinile Timpului ale Ninja. În acest mini-film, Kai, Jay, Cole și Zane încearcă să cânte spectatorilor melodia „La mulți ani”, dar mulți răufăcători îi atacă.

## Seturi

Partea superioară are sigla normală în alb și roșu în jurul ei, iar Kai și Nya în colțul din dreapta.

### **Listă Seturi**

* 70621 Atacul Stacojiilor
* 70622 Motocicleta Fulger a lui Jay
* 70623 Destiny's Shadow - barca multifunțională
* 70624 Tacul Stacojiu
* 70625 Vehiculul Samurai VXL
* 70626 Zorii Destinului de fier
* 70627 Fierăria dragonului